বেরত্রঁদ ত্রাওরে

বেরত্রঁদ ইসিদোরে ত্রাওরে (; জন্ম: ৬ সেপ্টেম্বর ১৯৯৫; বেরত্রঁদ ত্রাওরে নামে সুপরিচিত) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে ইংরেজ ক্লাব অ্যাস্টন ভিলা এবং বুর্কিনা ফাসো জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় এবং কেন্দ্রীয় আক্রমণভাগের খেলোয়াড় হিসেবে খেলেন।

২০০৯–১০ মৌসুমে, ফরাসি ফুটবল ক্লাব ওসেরের যুব পর্যায়ের হয়ে খেলার মাধ্যমে বেরত্রঁদ ফুটবল জগতে প্রবেশ করেছেন এবং পরবর্তীকালে চেলসির যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৪–১৫ মৌসুমে, ইংরেজ ক্লাব চেলসির মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; চেলসির হয়ে তিন মৌসুমে ১০ ম্যাচে ২টি গোল করার পর ২০১৭–১৮ মৌসুমে তিনি প্রায় ১০ মিলিয়ন ইউরোর বিনিময়ে ফরাসি ক্লাব লিওঁয়ে যোগদান করেছেন। এর পূর্বে, তিনি ভিতেসে এবং আয়াক্সের হয়ে ধারে খেলেছেন। ২০২০–২১ মৌসুমে, তিনি প্রায় ১৮.৪০ মিলিয়ন ইউরোর বিনিময়ে লিওঁ হতে ইংরেজ ক্লাব অ্যাস্টন ভিলায় যোগদান করেছেন।

২০০৯ সালে, বেরত্রঁদ বুর্কিনা ফাসো অনূর্ধ্ব-১৭ দলের হয়ে বুর্কিনা ফাসোর বয়সভিত্তিক পর্যায়ে অভিষেক করেছিলেন। প্রায় ২ বছর যাবত বুর্কিনা ফাসোর বয়সভিত্তিক দলের হয়ে খেলার পর, তিনি ২০১১ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ৬২ ম্যাচে ১২টি গোল করেছেন।

প্রারম্ভিক জীবন
বেরত্রঁদ ইসিদোরে ত্রাওরে ১৯৯৫ সালের ৬ই সেপ্টেম্বর তারিখে বুর্কিনা ফাসোর বোবো দিউলাসোতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
বেরত্রঁদ বুর্কিনা ফাসো অনূর্ধ্ব-১৭ দলের হয়ে খেলার মাধ্যমে বুর্কিনা ফাসোর প্রতিনিধিত্ব করেছেন।

২০১১ সালের ৯ই ফেব্রুয়ারি তারিখে, ১৫ বছর, ৫ মাস ও ৩ দিন বয়সে, বাম পায়ে ফুটবল খেলায় পারদর্শী বেরত্রঁদ কাবু ভের্দির বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন;  ম্যাচটি কাবু ভের্দি ১–০ গোলের ব্যবধানে জয়লাভ করেছিল। বুর্কিনা ফাসোর হয়ে অভিষেকের বছরে বেরত্রঁদ সর্বমোট ৩ ম্যাচে অংশগ্রহণ করেছেন।

বেরত্রঁদ ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত বুর্কিনা ফাসো দলে স্থান পেয়েছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 
 

১৯৯৫-এ জন্ম
জীবিত ব্যক্তি
বোবো দিউলাসোর ব্যক্তি
বুর্কিনাবি ফুটবলার
ফুটবল ফরোয়ার্ড
চেলসি ফুটবল ক্লাবের খেলোয়াড়
এসবিভি ভিতেসের খেলোয়াড়
এএফসি আয়াক্সের খেলোয়াড়
ওলাঁপিক লিয়োনের খেলোয়াড়
অ্যাস্টন ভিলা ফুটবল ক্লাবের খেলোয়াড়
প্রিমিয়ার লিগের খেলোয়াড়
এরেডিভিজির খেলোয়াড়
লিগ ১-এর খেলোয়াড়
বুর্কিনা ফাসোর আন্তর্জাতিক যুব ফুটবলার
বুর্কিনা ফাসোর অনূর্ধ্ব-১৭ আন্তর্জাতিক ফুটবলার
বুর্কিনা ফাসোর আন্তর্জাতিক ফুটবলার
২০১২ আফ্রিকা কাপ অব নেশন্সের খেলোয়াড়
২০১৫ আফ্রিকা কাপ অব নেশন্সের খেলোয়াড়
২০১৭ আফ্রিকা কাপ অব নেশন্সের খেলোয়াড়
২০২১ আফ্রিকা কাপ অব নেশন্সের খেলোয়াড়
বুর্কিনাবি প্রবাসী ফুটবলার
ইংল্যান্ডে বুর্কিনাবি প্রবাসী ক্রীড়াবিদ
ইংল্যান্ডে প্রবাসী ফুটবলার
নেদারল্যান্ডসে বুর্কিনাবি প্রবাসী ক্রীড়াবিদ
নেদারল্যান্ডসে প্রবাসী ফুটবলার
ফ্রান্সে বুর্কিনাবি প্রবাসী ক্রীড়াবিদ
ফ্রান্সে প্রবাসী ফুটবলার
ফরাসি জাতীয় চ্যাম্পিয়নশিপ ২-এর খেলোয়াড়
ওসের যুব অ্যাসোসিয়েশনের খেলোয়াড়
ইস্তাম্বুল বাশাকশেহির ফুটবল ক্লাবের খেলোয়াড়
সুপার লিগের খেলোয়াড়
২০২৩ আফ্রিকা কাপ অব নেশন্সের খেলোয়াড়
পুরুষ ফুটবল ফরোয়ার্ড
ভিয়ারিয়াল ফুটবল ক্লাবের খেলোয়াড়
স্পেনে বুর্কিনাবি প্রবাসী ক্রীড়াবিদ